
86.  Aargang- 


Krigens  Sæd 

af   Præsident   Hugh    B.    Brown. 


Da  Vaabenstilstanden  blev  undertegnet  for  nitten  Aar 
siden,  haabede  vi  alle  og  nogle  dristede  sig  endog  til  at 
tro,  at  den  markerede  Enden  paa  Krig,  at  vi  havde  ud- 
kæmpet »en  Krig  for  at  gøre  Ende  paa  Krigen«.  I  Lyset  af, 
hvad  der  er  sket  siden  og  ved  at  bemærke  de  nuværende 
Kaprustninger,  undrer  man  sig  over,  om  den  ikke  snarere 
forkyndte  Begyndelsen  end  Enden  paa  Fjendtlighederne. 
Krig  rejser  flere  Problemer  og  flere  alvorlige  Problemer 
end  dem,  den  søger  at  afgøre.  Krigens  Sæd  stammer  fra 
Krigen. 

Konflikt  har  fra  Tidernes  Morgen  været  en  dominerende 
Faktor  i  Livet.  Denne  Kamp  for  Eksistensen  viser  sig  i 
Dyre-  og  Planteriget  og  forekommer  i  de  mest  fremskred- 
ne Nationer. 

I  tidligere  Tider  var  Krige  lokaliseret  til  forholdsvis 
smaa  Arealer.  I  Dag  rammes  hver  Del  og  hver  Nation  af 
den,  og  med  vor  Civilisations  Udvikling  bliver  det  vanske- 
ligere og  vanskeligere  at  lokalisere  Konflikten. 

Med  de  stadig  forbedrede  Kommunikationsmidler  over 
hele  Verden,  med  Telegrafens  og  Radioens  rivende  Udvik- 
ling, med  stadig  tiltagende  og  paa  samme  Tid  ujævnt  for- 
delt Befolkning,  med  Minoritetsproblemerne,  Revision  af 
internationale  Grænser,  et  Mylder  af  Sprog  og  Dialekter, 
med  Fald  i  Levestandarden  i  tæt  befolkede  Lande  og  som 
Følge  deraf  Kravet  om  Kolonier  og  Adgang  til  Raastoffer, 

med  skarpere  Metoder  til  at  forfølge  Krigsformaal,  føler 
man  næsten,  at  Fredssagen  har  umulige  Vilkaar. 

Nogle  mente,  at  vor  Civilisations  Udvikling  vilde  for- 
mindske Aarsagerne  til  Krig,  at  de  forbedrede  Samfærd- 
selsforhold,  den  forøgede  Kundskab,  det  store  Samkvem 
mellem  Nationerne  vilde  resultere  i  venskabelige  Følelser 
og  opmuntre  Voldgiftstanken  i  Stedet  for  Udøvelsen  af 
Magt  i  Afgørelsen  af  internationale  Stridigheder  og  Pro- 
blemer. Det  modsatte  synes  at  være  Tilfældet.  Konflikt- 
grundene er  mangedoblede,  medens  Tabene  og  Omkostnin- 
gerne ved  Krig  stiger  tilsvarende. 

Det  siges,  at  der  blev  dræbt  dobbelt  saa  mange  i  Verdens- 
krigen som  i  alle  andre  Krige  siden  den  franske  Revolution 
i  1789. 

Ihukommende  de  ti  Millioner  døde,  de  tyve  Millioner 
saarede,  de  ni  Millioner  fader-  og  moderløse,  de  fem  Mil- 
lioner Enker  og  de  ti  Millioner  fattige  og  hjemløse  Flygt- 
ninge, lad  os  undersøge  dette  Problem  fra  de  Værdiers 
Standpunkt,  som  Erfaringen  har  lært  os  at  opmuntre  og 
opelske. 

Naar  man  betragter  Krigen  i  Lyset  af  intellektuel  Værdi, 
er  den  den  rene  Galskab.  Dens  Unyttighed  og  Stupiditet 
er  saa  indlysende,  at  vi  undrer  os  over,  hvorfor  intelligente 
Væsener  hengiver  sig  til  den  som  et  Middel  til  at  afgøre 
Vanskelighederne.  Krig  har  aldrig  afgjort  noget  tilfreds- 
stillende. Vort  Fejlgreb  i  at  behandle  dette  Problem  reali- 
stisk og  konstruktivt  er  en  Anklage  imod  os  for  Stupidi- 
tet. 

I  Lyset  af  sociale  Værdier  fordømmer  vi  den.  Den  ud- 
vikler usociale  Tendenser  hos  Civilbefolkningen  saavel  som 
hos  Kombattanterne;  naar  disse  er  optaget  af  Krig,  synes 
de  at  finde  det  nødvendigt  at  borteliminere  de  humane 
Tendenser,  som  burde  karakterisere  vor  Civilisation  og  i 
stedet  sætte  Had  og  Lidenskaber  i  Bevægelse  og  at  rose 
elve  de  Ting,  som  vi  fordømmer  hos  det  enkelte  Individ. 
Krig  saar  Mistro,  Foragt  og  Had,  nedbryder  Millioner  af 
vore  Borgeres  Moral  og  giver  Lovløsheden  et  Skub  fremad, 
som  fortsætter  længe  efter  Konfliktens  Afslutning.  Den 
ødelægger  vor  bedste  Ungdom  og  efterlader  den  fysisk  og 
mentalt  ude  af  Stand  til  at  formere  Racen. 

Vi  ser  nogle  af  Krigens  Resultater  i  de  Landes  Hospita- 
ler, som  var  indviklet  i  Krigen.  Her  skriger  ødelagte  Lege- 
mer, formørkede  Sind  og  vansirede  Ansigter  deres  Anklage 
ud  imod  dette  sociale  Onde.  Som  Kugler,  Bomber  og  Gift- 
gas virker  ødelæggende,  som  Krigens  kolossale  Spild  truer 
vor  økonomiske  Struktur,  saaledes  virker  den  moralske  og 

aandelige  Reaktion,  som  følger  i  Krigens  Fodspor,  ruine- 
rende paa  vor  Kultur  og  Moral. 

Og  er  der  æstetiske  Værdier  i  Krigen?  »Vor  Videnskab 
og  Litteratur  forgaar,  vor  Kunst  er  i  Forfald,  vor  Kultur 
gaar  tilbage,  naar  de  kommer  i  Berøring  med  dette  brutale 
Uhyre:  Krigen.«  »Krigen  er  en  Trusel  mod  al  virkelig  Kul- 
tur og  Kunst.«  Krig  er  alt  andet  end  straalende. 

Men  naar  vi  tænker  paa  den  i  Lyset  af  vore  moralske 
Værdier,  bliver  vi  i  Sandhed  rystet,  for  Krig  er  umoralsk 
og  ødelægger  aandelige  og  menneskelige  personlige  Kvali- 
fikationer. Den  nærer  de  dyriske  Lidenskaber  og  er  Til- 
bagegang til  det  primitive:  Den  aander  Lovløshed,  Umo- 
ralitet og  aandelig  Fattigdom. 

Nationerne  burde  opholde  Idealet,  at  »jeg  er  min  Bro- 
ders Vogter«. 

Disse  Idealer  kan  kun  realiseres  gennem  arbejdende  In- 
stitutioner. Kirken,  Hjemmet  og  Skolen  har  store  Funk- 
tioner at  udføre  for  at  bibringe  Menneskeheden  Idealet 
om  Kærlighed,  Samarbejde,  Uselviskhed  og  Velvilje. 

Nationale  Overhoveder,  Statsmænd,  Lovgivere  og  Diplo- 
mater maa  tilegne  sig  disse  Idealer.  Udviklingen  af  inter- 
national Lov  til  Afgørelse  af  internationale  Problemer  ska- 
ber Basis  for  en  sund  Folkeret. 

En  permanent  Voldgiftsret  er  i  Funktion,  og  alle  erken- 
der dens  Værdi  som  Fredsregulator  mellem  al  Verdens 
Nationer.  Internationale  Organisationer  som  Spejderbevæ- 
gelsen, Røde  Kors,  Klubber  og  Samfund  hjælper  allesam- 
men med  til  at  fremme  international  Forstaaelse.  Men  den 
eneste  varige  Løsning  paa  individuel  og  national  Egenkær- 
lighed er  Fredsfyrstens  Evangelium.  Vi  maa  erindre,  at 
»Gud  har  skabt  alle  Nationer  af  et  Blod«,  og  at  vi  som 
Følge  deraf  er  Brødre. 

Varig  Sikkerhed  kan  ikke  bygges  paa  Hævn,  Begærlig- 
hed, Graadighed,  Egoisme,  Misundelse  og  Had,  men  deri- 
mod paa  Samarbejde,  Velvilje  og  venskabelige  Følelser. 
»Du  skal  elske  din  Næste  som  dig  selv«  maa  engang  an- 
vendes af  alle  Nationer. 

Religiøse  Samfund  burde  mobilisere  Fredskræfterne  og 
ikke  længere  være  passive  Tilskuere  til  dette  internationale 
og  Raceblodbad. 

Fredstilhængerne  burde  gribes  af  den  Entusiasme  og 
Loyalitet,  der  karakteriserede  dem,  som  gav  alt  for  at 
sætte  en  Stopper  for  Krigen. 

Vi  maa  huske,  at  Fredens  Forsvarere  tilkastede  os  en 
Fakkel,  hvis  Lys  maa  lede  til  Fred,  for  ellers  har  deres 
Død  været  forgæves. 

I  Kærlighedens  Jordbund  maa  Krigens  Sæd  dø. 

{Redaktionelt. 


Adel  forpligter. 


En  udmærket  Stilling  var  ledig.  Arbejdsgiveren,  et  Ikke- 
Medlem,  men  en  Beundrer  af  de  Sidste  Dages  Hellige, 
havde  bedt  en  Ven  om  at  anbefale  et  Medlem  af  Kirken 
til  Stillingen.  Men  det  mærkelige  skete,  at  Ansøgeren,  en 
ung  Mand  med  en  glimrende  Uddannelse  og  fuldt  ud  kva- 
lificeret ikke  fik  Stillingen. 

Den  Forklaring,  som  senere  blev  givet  Vennen  af  Ar- 
bejdsgiveren, lød  saaledes:  »Den  unge  Mand  kom  til  mig 
med  en  Cigaret  i  Munden.«  »Men,«  sagde  Vennen,  »det  er 
da  en  daarlig  Undskyldning.  Du  ryger  jo  selv,  ja,  det  er 

sjældent  jeg   ser   dig   uden   en 
Cigar  i  Munden.« 

»Det  er  noget  ganske  andet,« 
lød  Svaret.  »Denne  unge  Mand 
er  blevet  belært  om  Tobakkens 
Onder  fra  han  var  en  lille 
Dreng;  jeg  er  ikke.  Han  er 
blevet  belært  om  Afholdenhed 
fra  Tobak  som  en  Del  af  sin 
Religion;  jeg  er  ikke.  Han  er 
ikke  loyal  mod  sin  Kirkes  Læ- 
resætninger; jeg  var  da  bange 
for,  at  han  maaske  da  heller 
ikke  vil  de  være  tro  mod  min 
Forretning.  Send  mig  et  loyalt 
Medlem  af  din  Kirke,  saa  skal 
han   faa  Stillingen!« 

Haard  som  denne  Dom  sy- 
nes at  være  er  den  taget  fra 
en  af  de  bestemmende  Love  for  personlig  Sukces  —  en  Lov, 
der  ikke  er  blevet  bedre  stadfæstet  end  af  Jesus  Kristus 
under  hans  jordiske  Mission:  »Hvem  meget  er  givet,  af 
ham  kræves  der  meget.« 

Det  er  Loven.  Mennesket  modtager  i  Forhold  til  sine 
daglige,  personlige  Bestræbelser;  han  maa  ogsaa  give  i 
Forhold  til  det,  han  modtager.  Det  vil  sige,  at  det  at  faa 
og  give  er  fælles  Anstrengelser  paa  Vejen  til  Lykke.  Hvis 
ikke  de  er  lige  værdifulde  hele  Vejen,  kan  Mennesket  ikke 
opnaa  fuldstændig  Lykke.  Jo  mere  man  faar,  desto  mere 
maa  man  give  —  i  modsat  Fald  vil  Fejltagelse  præge  Slut- 
ningen af  Livet.  Paa  det  Grundlag  vil  den  sidste  Opgørelse 
af  Livets  Anstrengelser  blive  gjort. 


John  A.  Widtsoe. 

Den  mest  direkte  Maade  at  give  er  ved  Lydighed  til  en- 
hver Sandhed,  som  kan  læres,  ved  Overensstemmelse  med 
enhver  Lov,  der  tager  Sigte  paa  Menneskets  Velfærd. 
Saadan  Lydighed  betyder  at  hengive  sig,  af  egen  fri 
Vilje,  gennem  egne  Anstrengelser,  til  sin  Kundskabs  Fylde. 
Den,  som  kun  har  lært  et  Brudstykke  af  Sandheden  kan 
kun  forventes  at  adlyde  det  Brudstykke.  Naar  man  er  ble- 
vet belært  om  hele  Sandheden,  maa  man  adlyde  hele  Lo 
ven.  Den,  der  har  faaet  megen  Belæring  og  kun  adlyde 
lidt,  er  ikke  i  Stand  til  at  opfylde  Kravene  om  Sukces. 

En  Del  rige  Mennesker  har  opdaget  denne  Lov.  Mange 
har  givet  Millioner,  ofte  den  største  Del  af  deres  Formue, 
til  velgørende  Formaal  og  videnskabelige  og  sociale  Insti- 
tutioner, og  har  derved  fundet  Livets  virkelige  Lykke  og 
Tilfredshed.  De,  som  har  afslaaet  at  gøre  det,  er  blevet 
Gniere,  Elskere  af  Mammon,  ude  af  Stand  til  at  faa  Del  i 
Livets  virkelige  Gaver  og  Glæder. 

Generationer  af  Mennesker  har  fundet  ud  af,  at  Over- 
ensstemmelse med  deres  Families,  Kirkes  eller  Lands  høj- 
este Idealer  er  et  Krav,  der  stilles,  for  at  faa  fuldt  Ud- 
bytte af  Livets  virkelige  Værdier.  Det  indrømmes,  at  sand 
menneskelig  Storhed  kan  maales  ved  den  ubetingede 
Stræben  efter  disse  store  Idealer.  Dette  er  udtrykt  paa 
glimrende  Maade  i  det  gamle  Ord:  Adel  forpligter.  Det 
Menneske,  som  er  af  ædel  Byrd  i  Henseende  til  Livets 
smukke  Idealer,  er  nødsaget  til  at  leve  værdigt  i  Forhold 
til  sin  Arv.  Paa  den  Maade  han  lever  sit  Liv,  forsvarer 
han  sit  Navn  og  Rygte. 

I  fuld  Harmoni  med  denne  Lov  er  den  universale  Er- 
faring, at  Sandheden  tvinger  Besidderen  deraf  til  at  give 
den  til  andre.  Hver  Sandhed  er  uden  Smag,  hvis  den  nydes 
alene.  Paa  denne  Maade  kan  man  i  det  store  og  hele  for- 
klare den  Trang  hos  alle,  som  har  opdaget  en  eller  anden 
Sandhed  —  hvor  lille  den  end  er  — -  til  at  delagtiggøre  an- 
dre deri. 

Medlemmerne  af  denne  Kirke,  til  hvem  saa  megen  Sand- 
hed er  givet,  finder  Styrke  ved  at  holde  fast  ved  Evange- 
liets Idealer.  Ydermere,  den  Dom,  som  bliver  os  til  Del  af 
vor  Omgangskreds,  selv  dem,  der  ikke  er  af  vor  Tro,  af- 
hænger af  vor  Trofasthed  i  vort  daglige  Liv  overfor  Kir- 
kens Krav.  Den  Verden,  som  bestaar  af  retlinede  Mænd  og 
Kvinder,  har  kun  Foragt  tilovers  for  Overløberen.  Menne- 
sker, der  lever  i  Overensstemmelse  med  deres  Kald,  be- 
viser Værdien  af  deres  Tro  og  bliver  dem,  der  i  Virkelig- 
heden opbygger  Samfundet. 

Hvis  der  forlanges  mere  af  os  end  af  andre  Mennesker, 

skulde  det  være  os  en   Udfordring  til   at  være  modige  og 
retskafne  Mænd  og  Kvinder. 

Det  er  af  stor  Betydning  for  os  at  gøre,  som  vor  Over- 
bevisning dikterer  os,  hvis  Sukces  i  Livet  er  vort  Maal. 

John  A.   Widtsoe. 


Kærlighedens  dynamiske  Kraft 

af  Ældste   Orson    B.    West.  - 


Den  kendte  engelske  Filosof  og  Videnskabsmand,  Ber- 
trand Russell  har  engang  sagt:  »Hvis  den  eksisterende 
Kundskab  blev  brugt  og  prøvede  Metoder  anvendt,  kunde 
vi  i  Løbet  af  en  Generation  frembringe  en  Befolkning,  der 
næsten  var  fri  for  Sygdom,  ond  Vilje  og  Stupiditet.  I  Lø- 
bet af  een  Generation  kunde  vi  indføre  Milenniet.  Men 
intet  af  dette  kan  gøres  uden  Kærlighed.  Kundskaben 
eksisterer,  Mangel  paa  Kærlighed  hindrer  den  i  at  blive 
bragt  i  Anvendelse.«  Der  er  ingen  Tvivl  om,  at  det  oven- 
nævnte Citat  er  rigtigt. 

Kærlighed  er  Kristendommens  virkelige  Fundament. 
Kærlighedens  altomfattende  Betydning  for  den  kristne  ser 
vi  bedst  i  Pauli  Breve  til  Korinthierne;  i  disse  Breve  for- 
klarer han  meget  tydeligt,  at  Kærligheden  er  Kvintessen- 
sen af  Kristendommen.  Han  illustrerer  Nødvendigheden 
deraf  ved  at  sige,  at  Kærligheden  til  Gud,  til  Evangeliet  og 
til  ens  Medmennesker  er  den  virkelige  Maalestok  for  den 
kristne  Mand  eller  Kvinde.  Uden  den,  siger  han,  betyder 
vor  Kristendom  absolut  intet.  Selv  om  vi,  set  fra  et  ydre 
Standunkt,  holder  alle  Budene,  vil  dette  ikke  bringe  os  en 
Ophøjelse  i  Guds  Rige,  da  den  virkelige  Forudsætning, 
Kærligheden,  mangler.  Guds  Kærlighed  til  Menneskene  er 
af  en  saa  gribende  Art,  at  vi  slet  ikke  kan  fatte  den.  »Thi 
saaledes  elskede  Gud  Verden,  at  han  gav  sin  Søn,  den  En- 
baarne,  at  hver  den,  som  tror  paa  ham,  ikke  skal  for- 
tabes, men  have  evigt  Liv.«  Det  er  den  største  Gave,  der 
nogensinde  er  blevet  skænket  Menneskeheden,  en  Gave, 
som  vil  føre  os  tilbage  til  Gud,  hvis  vi  forstaar  at  værd- 
sætte den. 

Kærligheden  er  Drivfjederen  i  alle  Forhold  og  Foreta- 
gender. Historien  kan  opvise  i  Tusindvis  af  Eksempler 
paa  Kærlighedens  Evne  til  at  reformere.  Store  og  modige 
Mænd  og  Kvinder  er  blevet  grebet  af  Kærligheden  til  en 
Sag,  er  blevet  overbevist  om  Sandheden  deraf  og  er  ufor- 

trødent  gaaet  i  Lag  med  deres  nye  Opgave.  Intet  har  kun- 
net hindre  dem  i  at  fremsætte  deres  Ideer.  Forfølgelse, 
Haan,  Spot,  Fængsling,  Tortur  og  Død  har  ikke  været  i 
Stand  til  at  standse  dem.  Hvorfor?  Kærligheden  til  deres 
Medmennesker  har  været  den  dominerende  Faktor  i  deres 
Liv. 

Indenfor  Jesu  Kristi  Kirke  af  Sidste  Dages  Hellige  har 
vi  straalende  Eksempler  paa  denne  Kærlighed,  der  lige- 
frem er  af  dynamisk  Karakter.  Joseph  Smith  er  Navnet, 
der  straaler  med  særlig  Glans.  Hans  Kærlighed  til  Gud  og 
Overbevisningen  om  det  vidunderlige  Budskab,  han  havde 
modtaget  fra  Himmelens  Herre,  gjorde  ham  til  en  aande- 
lig  Kæmpe,  hvis  Format  har  og  i  Fremtiden  stadig  vil 
overraske  Verden. 

Videnskabsmanden  Russel  har  klart  set  Kærlighedens 
enorme  Betydning  for  Verdensudviklingen.  I  Dag  —  og 
forøvrigt  saa  længe  Verden  har  eksisteret  —  har  der  været 
Kiv  og  Strid  mellem  de  enkelte  Mennesker,  mellem  Fami- 
lier og  Nationer.  Had,  Bitterhed,  Fordrejelse  og  falsk  Pro- 
paganda har  været  fremtrædende  Træk  hos  Menneskene 
Kan  dette  ikke  forandres?  Er  det  umuligt  at  redde  Verde 
fra  Undergang?  Tusinder  af  Mennesker  vil  paastaa  det,  ( 
de  fremsætter  kraftige  Argumenter  for  deres  Anskuels  o 
Rigtighed.  Verden  har  bestaaet  i  Tusindvis  af  Aar,  siger 
de,  og  Resultatet  er  nedslaaende.  Arbejdsløshed,  Lovløs- 
hed, Gridskhed  og  moralsk  Forfald  ser  vi  overalt.  Intel 
har  kunnet  forandre  Mennesket,  som  vedbliver  at  fremture 
i  Ondskab  og  Fejltagelser.  Kristendommen,  fortsætter  de 
videre,  har  ikke  formaaet  at  bringe  Verden  Fred  og  For- 
dragelighed og  lykkelige  Forhold.  De  saakaldte  civiliserede 
Nationer  er  kristne,  men  Krig,  Brutalitet,  Nød  og  Elendig- 
hed har  dog  været  karakteristiske  for  dem.  Og  vi  maa  be- 
skæmmet indrømme,  at  der  er  endog  overmaade  meget  rig- 
tigt i  de  fremførte  Anskuelser.  —  Men  de  glemmer  den 
positive  Side  af  Sagen,  som  er  smuk  og  ren.  Et  stort  Kær- 
lighedsarbejde  er  blevet  udført  af  de  enkelte  Kristne,  ofte 
forbundet  med  personlige  Ofre.  Hvad  har  drevet  dem  til  at 
udrette  saa  meget  godt?  Kærligheden  til  Gud  og  til  den 
Sag,  de  har  viet  deres  Liv.  Men  Fejlen  er,  at  der  er  kun 
forholdsvis  faa,  der  virkeligt  er  blevet  grebet  af  Kærlighed 
til  Kristus.  En  kristen  er  et  Menneske,  der  fuldt  og  fast 
tror  paa  Gud,  og  som  i  Praksis  forsøger  at  omsætte  Kri- 
stendommens Idéindhold  i  sit  daglige  Liv,  som  fremfor  alt 
søger  at  elske  Gud  overalt  og  sin  Næste  som  sig  selv. 

Vi  er  Medlemmer  af  Guds  sande  Kirke,  er  under  større 
Forpligtelse  end   andre,   fordi  den  hele   Sandhed   er  blevet 

OS  betroet.  Derfor  skulde  Kærligheden  til  Evangeliet  give 
sig  praktiske  Udslag,  og  hvis  den  ikke  gør  det,  er  der 
noget  i  Vejen  med  os,  vi  er  da  ikke  bevidste  kristne.  Naar 
vi  kender  Sandheden  og  misbruger  den,  vil  vi  være  under 
Fordømmelse. 


Et  Budskab  til  Kirkens  Medlemmer 

—  af  Præsident  Heber  J.  Grant.  - 


Jeg  er  i  Sandhed  glad  for  at  udtrykke  min  store  Paa- 
skønnelse  af  vor  Konference  fra  Begyndelsen  til  Enden. 

Jeg  er  taknemmelig  for  Jesu  Kristi  Evangelium.  Jeg  er 
taknemmelig  for  de  Sidste  Dages  Helliges  Hengivenhed 
som  et  Hele. 

Jeg  bekendtgjorde  her  i  Præstedømsmødet  i  Aftes,  og  jeg 
bestemte  mig  til  at  gentage  det  her,  at  vi  forventer,  at  alle 

Medlemmer,  som  har  Stil- 
linger, til  fra  denne  Dag  at 
være  fulde  Tiendebetalere, 
til  fuldt  og  helt  at  holde 
Visdomsordet;  og  vi  beder 
alle  Embedsmænd  i  Kirken 
og  alle  Medlemmer  af  Ho- 
vedbestyrelser og  lokale 
Bestyrelser,  hvis  ikke  de 
lever  Evangeliet  og  ærligt 
og  samivittighedsfuldt  be- 
taler deres  Tiende,  at  de 
da  vil  trække  sig  tilbage, 
med  mindre  de  fra  denne 
Dag  vil  leve  i  Overens- 
stemmelse med  disse  For- 
dringer. 

Vi  har  paataget  os  et 
vældigt  Arbejde,  og  der  vil 
ikke  være  nogen  Vanske- 
lighed med  at  udføre  dette 
store  Arbejde.  Vi  vil  have 
i  Overflod  til  at  tage  Vare 
paa  enhver  levende  Sidste 
Dages  Hellig,  som  er  i  Nød.  Men  husk,  naar  jeg  siger  Sid- 
ste Dages  Hellig  mener  jeg  Sidste  Dages  Hellig.  Jeg  taler 
ikke  om  bevidste  Dagdrivere  og  Lediggængere.  Jeg  taler 
ikke  om  Folk,  som  ikke  selv  ønsker  at  gøre  en  Indsats, 
men   lade   andre  tage   sig   af   dem  —  jeg   taler  om   Sidste 


Under  Konferencen,  som 
blev  afholdt  i  Tabernaklet 
i  Salt  Lake  City  fra  1.—3. 
Oktober  ind.,  fremkom 
Kirkens  Ledere  med  saa- 
danne  Budskaber  udtalt 
med  Magt  og  Myndighed 
og  af  en  saa  vital  Betyd- 
ning for  vort  timelige  og 
aandelige  Velbefindende, 
at  de  burde  læses  Gang 
paa  Gang.  Utvivlsomt  var 
Konferencens  betydnings- 
fuldeste Budskab  det  her 
trykte,  som  Præsident 
Grant  efterlod  tonende  i 
de  Sidste  Dages  Helliges 
Hjerter,  da  han  sluttede 
Konferencens  sidste  Møde. 

Dages  Hellige.  Hvis  Folket  vil  betale  deres  Tiende,  og  hvis 
de  vil  holde  Visdomsordet  og  virkeligt  faste  to  Maaltider 
om  Maaneden  og  give  Værdien  deraf,  vil  være  i  Stand  til 
at  føre  vor  Sikkerhedsplan  frem  uden  noget  som  helst  Be- 
svær. 

Vi  føler,  at  i  alle  Zions  Stave,  hver  Stavspræsident,  hver 
Raadgiver  til  en  Stavspræsident,  hver  Stavssekretær,  hvert 
Højraadsmedlem,  som  staar  i  Spidsen  for  Folket  i  Staven, 
at  de  bør  trække  sig  tilbage,  hvis  ikke  de  efterlever  disse 
Love.  Det  samme  gælder  for  Kirkens  forskellige  Missioner 
overalt  i  Verden.  Der  er  blevet  givet  dem  det  Ansvar  at 
præsidere,  og  hver  Mand  eller  Kvinde,  som  har  en  ledende 
Stilling  i  Kirken,  skulde  sige  fra  i  Dag:  »Jeg  vil  tjene  Her- 
ren, saa  at  mit  Eksempel  kan  blive  værdig  til  Efterføl- 
gelse.« 

Intet  Menneske  kan  prædike  Visdomsordet  ved  Guds 
Aand  som  ikke  efterlever  det.  Intet  Menneske  kan  ved  Guds 
Aand  prædike  Evangeliet,  med  mindre  det  Menneske  lever 
sin  Religion;  og  med  det  store  Foretagende,  som  vi  har 
liggende  foran  os  nu,  maa  vi  forny  vor  Loyalitet  overfor 
Gud,  og  jeg  tror  uden  Skygge  af  Tvivl,  at  Gud  inspirerer 
og  velsigner  os,  naar  vi  er  ærlige  overfor  ham.  Vi  ønsker 
ikke  i  Dag  en  Gentagelse  af,  hvad  Skriften  fortæller  os  var 
Stillingen  i  fordums  Tid,  hvori  Herren  erklærer,  at  han 
var  blevet  bedraget  paa  Grund  af  Folkets  Mislighol- 
delse til  at  leve  under  den  økonomiske  Lov,  som  Gud  har 
aabenbaret. 

Jeg  beder  af  hele  mit  Hjerte,  at  Gud  vil  give  enhver 
Mand  og  Kvinde,  som  har  en  Stilling  i  Kirken  til  fra  denne 
Dag  at  forny  sine  Pagter  med  Gud,  til  at  leve  sin  Religion; 
og  hvis  vi  er  for  svage  til  at  give  disse  Ting,  skulde  vi  lade 
os  afløse. og  lade  andre  tage  vor  Plads. 

Det  er  blevet  os  fortalt,  at  Visdomsordet  er  af  en  saadan 
Beskaffenhed,  at  det  kan  efterleves  af  »de  svage,  ja  de  al- 
lersvageste blandt  de  Hellige«.  Jeg  har  hørt,  at  nogle  Med- 
lemmer af  Hovedbestyrelserne,  efter  at  Forbudet  blev  op- 
hævet, skulde  have  sagt:  »Nu  tror  jeg,  at  jeg  er  beretti- 
tiget  til  et  Glas  01.«  Ingen  Sidste  Dages  Heilig  er  beretti- 
get til  noget,  som  er  i  Modstrid  med  Herrens  Vilje,  og  Vis- 
domsordet er  Herrens  Vilje. 

Jeg  ønsker,  at  I  skal  vide,  at  det  ikke  gør  mig  noget 
personligt,  men  som  Vogter  af  Flokken,  er  Dagen  kommet 
—  efter  min  og  mine  nærmeste  Medarbejderes  Mening  — 
at  vi  skulde  leve  i  Overensstemmelse  med  dette  store  Værk 
og  tjene  Gud  af  hele  vort  Hjerte,  Sjæl,  Sind  og  Styrke, 
hvis  vi  skulde  udføre  det,  som  Herren  ønsker  vi  skal. 

Jeg  takker  jer  alle  for  jeres  Nærværelse  her:  Jeg  takker 

Herren  for  den  udmærkede  Konference,  vi  har  haft.  I  saa 
meget,  som  Gud  har  givet  mig  Magt  til  at  gøre  det,  beder 
jeg  Gud  velsigne  hver  og  en.  Jeg  beder  Gud  velsigne  alle 
Sidste  Dages  Hellige.  Jeg  beder  Gud  velsigne  hver  Sjæl, 
som  har  oprigtige  Hensigter  og  styrke  ham  og  hende  i 
deres  Beslutning  om  at  holde  Herrens  Befalinger.  Jeg  el- 
sker Herren,  jeg  elsker  de  Sidste  Dages  Hellige,  jeg  elsker 
de  ærlige  og  oprigtige  Verden  over,  jeg  har  ikke  noget 
imod  nogen  levende  Sjæl.  Jesu  Kristi  Evangelium  er  et 
Tilgivelsens  Evangelium.  Det  er  en  Del  af  Evangeliet  at 
kunne  tilgive  dem,  som  har  gjort  forkert,  naar  de  omven- 
der sig,  men  »af  dette  kan  I  vide,  hvis  et  Menneske  om- 
vender sig  fra  sine  Synder  —  se,  han  vil  tilstaa  dem  og 
forsage  dem.«  Han  vil  ikke  gøre  det  mere. 

Tiden  er  omme. 

Maa  Guds  Velsignelser  være  med  jer  allesammen  og  med 
alle  de  Hellige  og  ærlige  Verden  over,  er  min  ydmyge  Bøn 
i  Jesu  Navn.  Amen  ! 


Thi  Guds  Rige  er  nær  for  Haanden. 


Dette  inspirerende  Emne  har  rørt  manges  Hjerter.  Det 
har,  haaber  vi,  tilført  vore  Ledere  fornyet  Mod  og  Haab, 
givet  dem  paa  en  ny  Maade  Forklaring  paa  vort  store 
Maal  —  at  opbygge  Kristi  Rige  ved  at  forøge  Medlemmernes 
Tro  og  Kundskab. 

At  et  virkeligt  Himmerige  vil  blive  oprettet,  og  at  Kon- 
gen derover  vil  komme  i  Magt  og  Herlighed  for  at  regere 
over  dette  Rige,  er  der  ingen  Tvivl  om.  Hvornaar  , denne 
store  Begivenhed  skal  finde  Sted,  kan  vi  ikke  sige,  men  vi 
er  forvisset  om,  at  den  vil  komme.  Dette  bør  indgive  hver 
og  en  af  os  Tryghed  og  Haab. 

Og  indtil  denne  velsignede  Tid  indtræder,  kan  Himme- 
rige være  med  os  i  Aanden,  om  vi  saa  vil.  Ved  Lydighed 
til  Lovene,  ved  Tjener  arbejde,  ved  stadig  Søgen  efter  Sand- 
hed, Skønhed  og  Godhed  kan  vi  finde  en  indre  Fred,  som 
Rigets  Børn  kunde  nyde  og  kende. 

Ungdomsforeningernes  Bestyrelse  og  Medlemmer  kunde 
paa  praktisk  Maade  indgyde  denne  Aand  i  Mødeprogram- 
merne.  Lad  os  ømt  og  varsomt  og  med  Glæde  lede  vore 
Medlemmer  til  at  blive  villige  til  at  opfylde  Evangeliets 
Love.  Lad  os  udpege  for  dem  Gla^den  ved  at  tjene  andre, 
lad  os  hjælpe  dem  med  at  fylde  deres  Dage  med  det  vid- 
underlige, som  Livet  rummer.  Paa  denne  Maade  giver  vi 

dem  en  Forsmag  allerede  her  af  Himmerige.  Det  er  nær  for 
Haanden,  det  er  opnaaeligt   for  alle,  som  søger  efter  det. 


Sandhedens   Magt 

—af  William    George   Jordan. 

»Hvad  er  Sandhed?«  Pilatus'  store  Spørgsmaal,  stillet 
Frelseren  for  næsten  to  Tusind  Aar  siden,  har  lydt  ube- 
svaret gennem  Aarhundrederne.  Bestandig  aabenbares  Dele 
af  Sandheden  for  os,  vi  faar  flygtigt  Indblik  i  nye  Erken- 
delsesformer, men  erkender  den  aldrig  fuldstændigt  og 
helt.  Men  hvis  vi  blot  lever  op  til  den  Sandhed,  som 
vi  kender  og  stadig  tragter  efter  at  kende  og  vide  mere  om, 
da  sætter  vi  os  i  en  saadan  aandelig  Stilling,  at  vi  vil  være 
i  Stand  til  at  kende  Sandheden  i  dens  hele  Fylde.  Sandhed 
er  Moralens  Sol  og  ligesom  hin  mindre  Sol  i  Himmelrum- 
met har  sin  Funktion,  kan  vi  vandre  i  dens  Lys  og  leve  i 
dens  Varme,  selv  om  vi  kun  ser  en  lille  Del  af  den  og  kun 
modtager  en  mikroskopisk  Part  af  dens  Straaler. 

Sandhed  er  Grundvolden  for  enhver  stor  Karakter.  Den 
er  Loyalitet  overfor  det  rette,  som  vi  erkender  det;  den 
betyder  et  modigt  Liv  i  Harmoni  med  vore  Idealer;  den  er 
altid  —  Magt. 

For  den  enkelte  gives  der  ikke  nogen  »teoretisk«  Sand- 
hed. En  stor  Sandhed,  der  ikke  omfatter  og  opfylder  vort 
hele  Liv,  som  ikke  er  blevet  en  fast  Bestanddel  af  vort 
Væsen,  er  ikke  en  virkelig  Sandhed  for  os.  Hvis  vi  kender 
Sandheden  og  ikke  lever  efter  den,  er  vort  Liv  en  Løgn. 

Sandhed  er  det,  »som  man  tror,  og  hvortil  man  klamrer 
sig«.  Den  er  vor  Tro  omsat  i  Handlinger.  Sandheden  er 
altid  stærk,  modig,  mandig  og  dog  venlig,  mild,  stille  og 
rolig.  Der  er  en  vital  Forskel  mellem  Fejltagelse  og  Usand- 
hed. Et  Menneske  kan  begaa  en  Fejl  og  dog  være  tapper; 
men  den,  som  er  usand  i  sit  Liv,  er  den,  der  kender  Sand- 
heden og  fornægter  den.  Den  ene  er  loyal  mod,  hvad  han 
tror,  den  anden  er  en  Forrædder  mod  det,  han  ved. 

Det  Menneske,  der  gør  Erhvervelsen  af  jordiske  Rig- 
domme til  sit  Livs  Maal,  der  deri  ser  det  som  sit  Ende- 
maal  snarere  end  et  Middel  dertil,  er  ikke  sandfærdig. 
Hvorfor  gør  Verden  egentlig  Besiddelsen  af  Rigdom  til 
Maalestok  for  dens  Anerkendelse?  Virkelig  Succes  i  Livet 
betyder  Individets  Sejr  over  sig  selv,  betyder  Herredømmet 
over  sig  selv,  betyder  ikke,  »hvor  meget  har  han  forøget 
sin  Formue?«,  men:   »hvor  meget  har  han  forbedret  sig?« 

Da  bliver  Livets  store  Spørgsmaal  ikke:  »Hvad  har  jeg?« 
men  »hvad  er  jeg?« 

Hvilken  af  de  store  Religioner  i  Verden*  er  i  Besiddelse 
af-  den  virkelige,  endelige,  absolutte  Sandhed?  Hver  af  os 
maa  træffe  sit  eget  Valg  og  leve  i  Overensstemmelse  der- 
med efter  bedste  Evne.  Hver  ny  Trosretning,  hver  ny  Kul- 
tus har  i  sig  et  Gran  af  Sandhed,  og  dette  tiltrækker  sig 
Folks  Opmærksomhed  og  vinder  Tilhængere.  Dette  Gran 
af  Sandhed  overvurderes  ofte  og  formørker  Menneskets 
Øjne  for  de  usande  Dele  og  Læresætninger  i  de  forskellige 
Trosbekendelser.  Men  i  nøje  Samklang  med  den  grund- 
læggende Sandhed,  de  indeholder,  bliver  Religioner,  varige, 
vinder  Fodfæste  og  oplyser  og  inspirerer  Menneskehjer- 
terne. Fejltagelser  vokser  derimod  hurtigt,  men  de  op- 
bruger deres  Livskraft  og  dør;  men  Sandheden  lever  be 
standig. 

Det  Menneske,  der  indbalsamerer  sin  Religion  igennem 
Ugen  og  kun  tager  den  frem  om  Søndagen,  er  ikke  sand- 
færdigt. Den,  som  søger  at  faa  den  højeste  Løn  for  mindst 
muligt  Arbejde,  er  ikke  sandfærdig.  Det  Menneske,  som 
maa  synge  sin  Samvittighed  i  Søvn,  før  han  kan  sove,  er 
en  Fjende  af  Sandheden. 

Det  Menneske,  der  har  en  bestemt  religiøs  Tro  og  fryg- 
ter for  at  diskutere  den,  for  at  den  ikke  skal  blive  bevist 
at  være  fejlagtig,  er  ikke  tro  mod  sin  Overbevisning.  Var 
han  et  sandhedselskende  Menneske,  vilde  han  til  enhver 
Tid  være  parat  til  at  opgive  sin  gamle  Tro  for  at  antage  en 
højere,  bedre  og  sandere. 

Et  Menneske  kan  ikke  med  Rette  tro  paa  Gud  uden  at 
være  overbevist  om  Sandhedens  endelige  og  uundgaaelige 
Triumf.  Hvis  du  har  Sandheden  paa  din  Side,  kan  du  gaa 
gennem  al  Ondskab,  Bagtalelse  og  personlige  Angreb.  Du 
kan  holde  dit  Hoved  højt  og  uden  Frygt  se  ethvert  Menne- 
ske i  Øjnene. 


Kirkelige  Nyheder  fra  hele  Verden. 


FORNYLIG  fik  Kirkens  historiske  Arkiv  overrakt  en  Del  Breve, 
skrevet  af  Isaac  Russell  og  andre  modtaget  af  ham.  Han  var  en 
af  de  første  Missionærer  i  England.  Brevene  er  gaaet  i  Arv  fra 
Fader  til  Søn  og  blev  skænket  Kirken  af  Isaac  Russels  Sønne- 
søn, Ældste  Samuel  Russell.  Isaac  Russell  var  en  nær  Ven  af 
Profeten  Joseph  Smith.  Brevene  indeholder  en  hel  Del  om  Kir- 
kens Historie,  indbefattende  en  Tribut  til  Profeten. 

ET  MONUMENT   vil   snart   blive   rejst  paa   Præsident  Brigham 

Youngs  Fødested.  For  nærværende  markeres  Fødestedet,  som 
ligger  i  Whitingham,  Vermont,  kun  af  en  lille  Sten  med  In- 
skription, sat  der  af  en  ukendt  Beundrer  af  den  store  Pioner- 
Leder. 

ENESTE  overlevende  Søn  af  Præsident  Brigham  Young,  Ældste 
Joseph  Don  Carlos  Young  fejrede  fornylig  sin  82  Aars  Fødsels- 
dag. Han  var  i  50  Aar  Arkitekt  for  Kirken.  Han  har  lavet  Pro- 
jektet til  mange  store  Bygninger,  bl.  a.  Kirkens  Hovedkontor. 

JOSEPH  J.  CANNON,  der  fornylig  er  blevet  afløst  som  Præsi- 
dent over  Den  britiske  Mission,  er  blevet  beskikket  til  at  præ- 
sidere over  Temple  Square  Missionen  i  Salt  Lake  City.  For- 
uden denne  nye  Stilling  er  Præsident  Cannon  første  Raadgiver 
i  Ungdomsforeningernes  Hovedbestyrelse. 

30.  OKTOBER  fyldte  Ældste  Don  Carlos  Clayton  80  Aar  og  blev 
fejret  af  Slægt  og  Venner.  Ældste  Claytons  Fader,  William 
Clayton  var  den,  der  skrev  den  udødelige  Sang  »Kom  Hellige«, 
medens  de  vandrede  over  Sletterne.  I  de  sidste  syv  Aar  har 
Ældste  Clayton  udført  meget  Arbejde  i  Salt  Lake  Tempel.  Han 
cykler  de  tre  engelske  Mil  fra  sit  Hjem  til  Templet  hver  Dag. 


Aarhus  Distrikts  Efteraarskonference. 


Konferencen  tog  sin  Begyndelse  med  Afholdelse  af  en  Kon- 
cert Fredag  den  29.  Oktober  Kl.  19,30.  Efter  et  kort  Præludium 
af  Organisten,  Søster  Lilly  Jensen  bød  Korets  Præsident,  Bro- 
der Peter  Olsen  velkommen,  hvorefter  Grensforstander  Armand 
\V.  Schade  holdt  Bøn.. 

De  forskellige  Numre  fik  en  udmærket  Udførelse  af  de  for- 
skellige Deltagere.  I  en  Pause  benyttede  Missionspræsident  Mark 
B.  Garff  Tiden  til  at  tale  til  Forsamlingen,  og  mindedes  tid- 
ligere Dage  som  Missionær  i  Aarhus.  Koncerten  fortsattes  der- 
efter med  forskellige  Numre,  der  alle  vakte  velvillig  Opmærk- 
somhed. Taksigelse  af  Ældste  N.  P.  Thomassen.  Til  Stede  152. 

Den  30.  Oktober  holdt  Missionærerne  Programaften.  Præcis 
Kl.  19,30  bød  Distriktspræsident  Enoch  Thorne  velkommen,  og 
efter  at  Sangen  »O,  du  Zion  i  Vest«  var  afsunget,  var  der  Bøn 
ved  Ældste  Leland  Hansen,  Randers.  Programmet  tog  derefter  sin 
Begyndelse  med  Bidrag  af  Ældsterne  Beed  Simonsen,  Enoch 
Thorne,  Olsen,  Alvin  Jacobsen,  Hansen  og  Edwin  Jensen.  Efter 
at  Ældste  Olsen,  Randers,  havde  spillet,  sluttede  Missionær- 
koret med  »Hav  Tak  for  Profeten«.  Taksigelse:  Ældste  Armand 
W.  Schade.  —  Til  Stede  101. 

Søndag  den  31.  Oktober  Kl.  9  afholdtes  Præstedømsmøde, 
hvor  forskellige  Emner  blev  behandlet  af  Præstedømmets  Med- 
lemmer. Missionspræsidenten  gav  Instruktioner  og  talte  om 
Præstedømmets  Velsignelser  og  Ansvar.  —  Til  Stede  58. 

Søndag   Formiddag   Kl.    10    afholdtes    Søndagsskolemøde.   Til 

Stede  var  bl.  a.  Forstanderen  for  Søndagsskolernes  Hovedbe- 
styrelse, Ældste  Thorvald  Bregentoft.  Der  indlededes  med  San- 
gen »Kom  Hellige«-,  Bøn  ved  Grensforstander  Marius  Poulsen, 
Banders.  Derpaa  fulgte  en  Velkomstprolog  til  Præsident  Garff, 
forfattet  af  Br.  Bichard  Nielsen.  Derpaa  fulgte  Programmet, 
som  baade  voksne  og  Børn  tog  Del  i.  Efter  Programmet  talte 
Brigham  Tofft,  Esbjerg,  Ældste  Armand  W.  Schade  og  Missions- 
præsident  Mark  B.  Garff.  Der  afsluttedes  med  Salmen:  »Har 
jeg  gjort  noget  godt?«  Taksigelse  ved  Ældste  Arthur  V.  Haun. 
Til  Stede  222. 

Kl.  14  afholdtes  Nadver-  og  Vidnedsbyrdsmøde,  i  hvilkel 
Møde  Missionspræsidenten  foreslog  Kirkens  Autoriteter  til  Op- 
retholdelse i  de  Hellige  Tro  og  Bønner,  hvorefter  han  talte  al- 
vorsfuldt om  Pligt  og  Ansvar.  Adskillige  af  de  tilstedeværende 
aflagde  Vidnesbyrd.  Taksigelse:  Ældste  Frandsen,  Banders.  — 
Til  Stede  157. 

Kl.  19  afholdtes  det  store  offentlige  Møde  under  Ledelse  af 
Distrikspræsident  Enoch  Thorne.  Bøn  ved  Ældste  Emil  Thom- 
sen, Silkeborg.  Aftenens  første  Taler  var  Søster  Gertrude  B. 
Garff  med  Søster  Eva  M.  Gregersen  som  Tolk;  derefter  talte 
Søster  Byberg  og  Broder  Byberg,  Salt  Lake  City.  Begge  ligele- 
des med  Søster  Gregersen  som  Tolk.  En  Herrekvartet,  bestaa- 
ende  af  Thorvald  Jensen,  Biehard  Nielsen,  Erik  Petersen  og 
Svend  Jensen  sang:  »Mer  Hellighed  giv  mig.«  De  næste  Talere 
var  Eva  M.  Gregersen,  Marius  Poulsen  og  Emil  Thomsen.  Koret 
sang  derefter  under  Ældste  Thorvald  Jensens  Ledelse:  »Se  jeg 
staar  ved  Døren«. 

Sidste  Taler  var  Missionspræsident  Mark  B.  Garff.  Vægtigt 
og  med  Myndighed  faldt  Ordene,  og  Glæden  over  Gensynet  var 
paa  begge  Sider  mærkbart  stort.  Søstrene  Eli  og  Grethe  Wohlert 
Nielsen  samt  Lilly  Jensen  sang  derpaa:  »Nu  falmer  Skoven«, 
hvorefter  Koret  afsluttede  med:  »Paa  Bjergets  høje  Top«.  Tak- 
sigelse Ældste  Frede  Thomsen.  —  Til  Stede  216. 

Mandag  Aften  den  1.  November  afholdt  Den  kvindelige  Hjæl- 
peforening en  vellykket  Bazar,  hvor  et  afvekslende  Program 
blev  udført.  —  Til  Stede  177. 


Fra  Missionsmarken. 


dødsfald  i  Ssbjerg. 

Str.  Maren  Frederiksen  afgik  ved  Døden  Onsdag  den  20.  Ok- 
tober efter  kun  tre  Dages  Sygeleje.  Begravelseshøjtideligheden 
fandt  Sted  Tirsdag  den  26.  Oktober  fra  det  nye  Mødehus  i 
Rolfsgade,  under  Ledelse  af  Grensforstanderskabet. 

Efter  Salmen  »Naar  Verden  er  kold«  aabnede  Distriktspræsi- 
dent  Edwin  C.  Shipp  med  Bøn.  Derefter  sang  Str.  Selma  Pe- 
dersen »En  ukendt  Grav«.  Grensforstander,  Br.  Christian  Chri- 
stiansen og  Ældste  Edwin  C.  Shipp  ialte  smukt  og  trøstende  til 
de  Efterladte,  og  omtalte  Str.  Frederiksens  Liv  og  store  Mis- 
sion. Koret  sang  »Vi  vil  fonstaa,  men  ikke  her«.  Ældste  Anton 
Jørgensen  sluttede  med  Bøn,  hvorefter  Kisten  blev  ført  ud  af 
Kapellet  af  Afdødes  Sønner,  medens  en  Herrekvartet  sang  »Dej- 
lig er  Jorden«.  Ved  Graven  talte  Ældste  Anton  Jørgensen  og 
Koret  sang  »0,  min  Fader,  du  som  troner«.  Br.  Christian  Chri- 
stiansen  holdt  Bøn. 

Den  ualmindelige  store  Deltagelse  beviste  Str.  Frederiksens 
virksomme  Liv.  Str.  Frederiksen  efterlader  sig  sin  Mand,  Br. 
Christian  Frederiksen  og  seks  Sønner,  der  alle  er  gift. 


forflyttelser  og  'Beskikkelser. 

Følgende  Missionærer  er  blevet  forflyttet:  Frederick  H.  Olsen 
og  Frank  Otto  Breinholt  fra  København  til  Aalborg,  Lester 
Skeem  fra  Banders  til  Aalborg,  Bobert  Earl  Sørensen  fra  Silke- 
borg til  Aalborg,  Louis  Stens  Christensen  fra  Slagelse  til  Es- 
bjerg, Geo.  Forrest  Thompson  og  A.  Marius  Hansen  fra  Køben- 
havn til  Herning,  Christian  Busch  fra  Aalborg  til  Banders, 
Harold  Yates  Anderson  fra  Aalborg  til  Silkeborg,  Jos.  Hyrum 
Petersen  fra  Esbjerg  til  Slagelse,  Balph  Chr.  Berthelsen  fra  Es- 
bjerg til  Sønderborg  og  Norman  A.  Sørensen  fra  Aalborg  til 
Sønderborg. 


SYy  Qistviktspræsident. 


Præsident  Garff  har  ment  det  formaalstjenligt  at  indsætte  en 
Præsident  over  Københavns  Distrikt.  Ældste  Amos  Jackson  er 
derefter  blevet  beskikket  til  denne  ansvarsfulde  Stilling.  Han 
har  i  ca.  2  Aar  virket  som  Missionær  i  Missionen,  hovedsagelig 
i  Helsingør  og  Banders. 


Skandinaviens  Stjerne. 

Ældste  Grant  L.  Basmussen  er  blevet  beskikket  til  at  arbejde 
paa  „Stjernen«s  Kontor,  hvor  han  vil  deltage  i  den  tekniske 
Tilrettelægning  af  »Stjernen«,  som  i  Løbet  af  det  kommende 
Aar  vil  gennemgaa  nogle  Ændringer.  Ældste  Basmussen  møder 
velforberedt  til  dette  Arbejde,  da  han  tidligere  har  haft  med  lig- 
nende Arbejde  at  gøre. 


BANDEBS:  Fredag  den  5.  November  1937  afholdt  Banders 
Grens  Søndagsskole  en  festlig  Sammenkomst  til  Fordel  for 
Børnenes  Juletræsfest.  Et  udmærket  Program  blev  udført,  og 
der  indkom  et  pænt  Beløb. 

Banders  Grens  Gleanerpiger  havde  til  Onsdag  den  10.  Novem- 
ber indbudt  Grenens  Medlemmer  med  Venner  og  Bekendte  til 
en  festlig  Sammenkomst  paa  Hotel  Regina.  Der  var  ca.  50  til 
Stede,  og  alle  morede  sig  udmærket.  En  Del  af  Aftenen  dan- 
sedes der  til  Musik  udført  af  Søster  Riber. 

KØBENHAVN:  Den  26.  September  1937  blev  Elna  Margrethe 
Petrea  Israelsen,  Hans  Børge  David  Hansen  og  Emil  Jensen 
døbt  af  Ældste  Ralph  Chr.  Berthelsen.  ~  Den  13.  Oktober  blev 
Grethe  Schriver  døbt  af  Ældste  Enoch  Thorne  og  den  12.  Ok- 
tober Bodelius  Oliver  George  Hansen  af  Præsident  Alma  L.  Pe- 
tersen. Vi  byder  disse  Søskende  hjertelig  velkommen  i  Kirken. 

ESBJERG:  Ane  Marie  Veibøl  blev  indlemmet  i  Kirken  ved  Daab 
af  Ældste  J.  Newell  Christensen  den  7.  November  1937.  Vi 
byder  vor  nye  Søster  velkommen. 

AARHUS:  Under  den  nylig  afholdte  Konference  blev  følgende 
indlemmet  i  Kirken:  Thora  Jensen  og  Annina  Sørensen,  døbt 
af  Ældste  Reed  Simonsen;  Christian  Børge  Frandsen  og  Jacob 
Erling  Jens  Christensen,  døbt  af  Ældste  Leland  Hansen.  Des- 
uden blev  Anna  Cathrine  Margrethe  Sørensen  døbt  af  Ældste 
Reed  Simonsen. 


INDHOLD: 


Krigens  Sæd' 353 

Adel  forpligter 356 

Kærlighedens  dynamiske 

Kraft 358 

Et  Budskab  til  Kirkens  Med- 
lemmer    360 

Thi  Guds  Rige  er  for  Haanden  362 


Sandhedens  Magt 363 

Kirkelige  Nyheder  fra  hele 

Verden... 364 

Aarhus    Distrikts    Efteraars- 

konference 365 

Fra  Missionsmarken 366 


SKANDINAVIENS  STJERNE,  Organ   for  den   danske    Mission    af 

Jesu   Kristi  Kirke   af   Sidste   Dages  Hellige,  udkommer  den  1.  og  15. 

